Novelle

Hva er en novelle?  

En novelle er en oppdiktet tekst – en fiksjonstekst  Den er kort, fortellende, konsentrert og handler om få personer. 

Handlingen strekker seg gjerne over et kort tidsrom, mens lengden på teksten kan variere fra en eller to sider opp mot flere.

Både en fortelling og en novelle er fortellende tekster. En fortelling kan ha noen av punktene nedenfor, mens det blir satt større krav til en novelle. Man må lese mer mellom linjene i en novelle, enn i en fortelling. Kanskje du har hørt om å ”skrive mellom linjene”?.. I fortellinger får leseren de opplysningene som skriveren ønsker at leseren skal motta.

Pass på å ikke forme novellen som en oppramsing –du skal ikke fortelle, men vise. Handling, personer og miljø skal levendegjøres.




Kjennetegn 

En spesiell hendelse eller situasjon

Få personer

Kort tidsrom

Handlingen følger gjerne en spenningskurve.



· Løsningen er ofte overraskende og kort. 

· Det er fortellermåten som gjør at teksten blir kort. 

· Sammendrag, utelatelser og lite sceniske  beskrivelser 

· Bruker ofte antydninger heller enn klartekst. 



Virkemidler 

· ”In media res”- innledning 

Starter inne i handlingen. Slike innledninger er mye brukt og vekker ofte interesse. 

Eks. se starten i oppgave 3


· Frampek 

Hint om noe som kommer til å skje senere.

· Valg av synsvinkel 

Avgjørende for hvordan novellen blir utformet. 

· En personal synsvinkel er når fortelleren selv tar del i handlingen. 

· Autoral synsvinkel er når fortelleren står utenfor handlingen. 

· Beskrivelser av natur og miljø 

Gir et bilde av situasjon og omgivelsene. Her er det viktig å ikke fortelle om miljøet, men å skildre det direkte.

· Personskildringer 

Bruk av dette skaper liv i fortellingen. Personene i novellen må være tydelige for leseren, slik at handlingen ikke blir for kjedelig. 


Både indre og ytre trekk er viktige. Vi kan ofte si noe om hvordan en person er gjennom beskrivelsen av for eksempel utseende, det personen sier og gjør.

· Metaforer, sammenligninger og bruk av bilder og symbol 

· Metaforer er sammenligning, uten å bruke ordet som. 
Eks. Halsen var sandpapir. 

· Sammenligninger er når man bruker som-ordet: Du er som en rose. 

· Metaforer og bilde er to like begrep. 

· Symbol: Skriver noe om en ting, men la det gå fram av teksten at en mener noe annet. Det har en tilleggsbetydning.

Eksempel: et kors står for kristendom, sorg og Gud. Et hjerte kan være ment som kjærlighet, lykke og omsorg. 

· Utvidet øyeblikk 

Bruker sansene i teksten – se, lukte, høre, kjenne etter, føle og smake.

· Beskrivende ord og uttrykk 

Maler med ord. Dette kan være viktig når vi vil at leseren skal oppfatte nøyaktig det vi vil si. 
Eks. sanden var varm som en bakerovn.
Det gjelder å utnytte språket for å lage bilde.

· Fortetta språk 

Å si mye med få ord. Det er ofte gjort ved å arbeide med språket og prøve å erstatte lange setninger med få ord. 

· Å skape spenning 

Sette ned tempoet og utvide øyeblikkene. Dette kan en oppnå ved for eksempel ved å gjenta hendelsene med andre ord og uttrykk.

· Tankereferat 

Forteller hva personene i teksten tenker. 

· Å skrive morsomt 

Skru opp tempoet og la overraskende nye moment komme uventet inn i teksten.



· Intertekst 

Når noe i novellen viser til andre tekster.

· Parallellhandling 

Man flytter mellom to forskjellige scener i handlingen. Se "Att döda ett barn".

· Å flette inn replikker 

Dette kan skape liv i fortellingen. Spesielt dersom en veksler mellom direkte og indirekte tale.

· Overraskende slutt 

Slutten kan være overraskende for leseren eller 
hovedpersonene i novellen, eller begge. 



Dette er kanskje den vanskeligste biten, men et godt sluttpoeng bør man ha. 

Dersom man tenker gjennom hvordan novellen skal ende i løpet av skrivingen, så kommer slutten lettere. En god novelle kan bli ødelagt av et manglende eller dårlig sluttpoeng. 
Tenk over dette!



Viktig å tenke på 

· Konsentrere handlingen rundt 1 – 2 hovedpersoner 

· Innledningen bør vekke interesse! Du kan som nevnt benytte ”in medias res” metoden ( å starte midt i handlingen), eller smått begynne å presentere personer og miljø. 


· Handlingskurven danner grunnlaget, men en trenger ikke å følge denne slavisk. I mange gode noveller bruker en hopp fram eller tilbake i handlingsrekkefølgen som virkemiddel. Slike hopp må ikke overdrives. 

· Vi må være bevisste på mottaker når vi skriver! Hvem er mottaker? 

Velg én av disse oppgavene:

1. Skriv en novelle med utgangspunkt i tittelen ”Hemmeligheten”.



2. Skriv en novelle som assosierer til stikkordet ”Festen”. Tittelen kan du velg selv.



3. Skriv videre fra denne innledningen:

”Eksplosjonen ristet hele kvartalet. En skikkelse snek seg rundt hjørnet…” 
Finn en passelig tittel.



4. "Mitt nye hjemsted” skal være en novelle som skal handle om det å flytte til et nytt sted, og om hva som møter en her. 




Artikkel

Hva er en artikkel? 



Fellesnavn på flere forholdsvis ulike teksttyper



Saklig tekst som har ett emne i fokus hele tiden.



Noen artikler gir opplysninger, andre gir uttrykk for tanker og meninger.



Vi skal se nærmere på bakgrunnsartikler, eller utgreiinger som de også blir kalt. Det er en artikkel som på en oversiktlig måte gir informasjon om et tema.



Artikler kan være både subjektive og objektive. Bakgrunnsartikler, som vi skal jobbe med, er av den typen artikler som prøver å gi en objektiv framstilling av et saksforhold.



 

Kjennetegn  

Hva kjennetegner en artikkel?



Artikkel er en saklig sjanger. Den kan sammenlignes med den tradisjonelle skolestilen hvor man skal gjøre rede for eller drøfte et emne eller et saksforhold. 




Artikkelen er resonnerende, logisk og objektiv. 



Artikler kan ha ulik lengde og ulikt innhold, men det er bare ett emne som skal være i fokus hele veien. 



Samtidig er det vanlig at artikkelen viser frem og drøfter ulike sider ved emnet.




Oppbygging 

Hvordan bygge opp artikkelen?

1. Innledning:
Presenter hva du vil skrive om. Det er viktig å fange interessen hos leseren for at han/hun skal lese videre i teksten. 

Innledningen kan ta opp en problemstilling. Det kan være lurt å skrive innledning til slutt, for da vet man hva artikkelen handler om.
  

2. Hoveddel:
Tar for seg det oppgaven spør etter. Temaet blir diskutert, og flere ulike sider ved temaet kommer frem. 

Hvert hovedmoment skal ha et avsnitt. Vi kan stille oss spørsmål som: 

· hva? 

· hvorfor? 

· hvordan? 

· for hvem? 

· når? 

for å bygge ut avsnittet.

Sammenhengen mellom setningene må være enkel å oppfatte. Avsnittsinndelingen må være logisk, og hvert avsnitt må følge etter hverandre i en naturlig rekkefølge, det vil i praksis ofte si at en plasserer de viktigste momentene først.
  

3. Avslutning:
Det er en oppsummering av det som ble presentert i innledningen og utdypet i hoveddelen. 

Man bør ikke komme med nye momenter i avslutningen. Her skal trådene samles. 

Dersom du skal presentere din egen mening om emnet, er det naturlig å presentere den mot slutten, etter at du har vist at du har en bred oversikt over emnet. 

Se fiskefiguren som skal illustrere disposisjonen av en artikkel: 



Språket 

Saklig/objektivitet: 

Språket skal være saklig og nøytralt. Bruk gjerne kilder, men vis i teksten hvilke kilder du har brukt, slik at leseren selv kan vurdere kildene dine.

Ingen tekst vil noen gang være objektiv, den vil alltid være farget av personen som har skrevet den. Prøv å vise frem ulike sider av saken uten å la framstillingen bli preget av ditt syn på saken. 

Om du synes det er naturlig å presentere ditt eget syn, må du gjøre det tydelig at det er ditt syn du presenterer, og ikke ”fasiten”.

Velge ord: 

Gjennom ordene sender man signal, språket er aldri nøytralt. Prøv å unngå verdiladde ord som for eksempel ”dumt” og ”barnslig”. 

Her er noen forslag til innleiingssetninger du kan bruke i avsnittet i en artikkel:

· for det første, for det andre… 

· det viktigste 

· nesten like viktig 

· mindre betydning… 

Her er noen andre ord som kan være nyttige når du skal få fram sammenhenger eller motsetninger:

· derfor 

· fordi 

· en årsak til dette er 

· en konsekvens av dette er 

· men 

· derimot 

· før/nå 

· i motsetning til 

· imidlertid 

· likevel… 





Drøfte/gjøre rede for 

Prøv å finne konkrete opplysninger og fakta om emnet. Hvem står for de ulike synspunktene? ”Mannen i gata mener at…” 

Å drøfte betyr se en sak frå forskjellige sider. Problem, årsak, konsekvens, mulige løsninger, positivt, negativt – lag tankekart:

For eksempel: Sport

Positivt

Negativt

· Tilhørighet 

· Skade 

· God form 

· Prestasjonsforventninger 

· Sosialt 

· Kroppsfiksering 

· Sunn kropp 

· Vinnere og tapere 




